Ихәра ӷәӷәа иахҟьаны, иабџьар нышьҭаҵаны Аԥсныҟа даныхынҳә, алаба иҽанҵаны ада дышзымныҟәозгьы, сыхәрақәа нагӡаны иӷьаанӡа сыԥсы ааиҭаскып игәамхәӡакәаны, Аҟәатәи арҵаҩратә училишьче аҟны дааит, мызқәак рыла аучилишьче апрограмма зегьы дахысны, иаарццакны Аҳәынҭқарратә екзаменқәа ҭины, иқыҭа гәакьа Кәтол ашкол аҟны аԥсуа бызшәеи алитературеи рырҵаҩыс аусура далагеит.